কিরিবাসের ভূগোল
কিরিবাস একটি দ্বীপরাষ্ট্র। প্রশান্ত মহাসাগরে উত্তর, দক্ষিণ, পূর্ব, পশ্চিম --- চার গোলার্ধে অবস্থিত ৩২টি প্রবাল অ্যাটল ও ১টি দ্বীপ নিয়ে এই দ্বীপরাষ্ট্রটি গঠিত। প্রশান্ত মহাসাগরের যে অংশ জুড়ে এগুলি অবস্থিত, তার আয়তন মহাদেশীয় যুক্তরাষ্ট্রের চেয়েও বেশি। দ্বীপগুলি তিনটি প্রধান দলে বিভক্ত: গিলবার্ট দ্বীপপুঞ্জ, ফিনিক্স দ্বীপপুঞ্জ ও লাইন দ্বীপপুঞ্জ। ১৯৯৫ সালে আন্তর্জাতিক তারিখ রেখাকে সরানো হয় যাতে কিরিবাসের সর্বত্র একই দিন হয়।
বালেয়ারীয় সাগর
বালেয়ারীয় সাগর (স্পেনীয় ভাষায়: Mar Balear, কাতালান ভাষায়: Mar Catalanobalear) বালেয়ারীয় দ্বীপপুঞ্জ ও আইবেরীয় উপদ্বীপের মধ্যবর্তী ভূমধ্যসাগরীয় জলভাগ। বালেয়ারীয় সাগরের একাংশ কাতালান সাগর নামেও পরিচিত। এই সাগরে স্পেনের এব্রো নদী পতিত হয়েছে।